《送王兖州》
宋代·刘攽

卧阁偏州独老夫，三年化尽白髭须。故人始得班荆语，督府相观剖竹符。

旧学翰林君子泽，雄文策府列仙儒。蛟龙莫作池中物，老骥几为辕下驹。

腰底印章驰传乘，道傍冠盖弃关繻。黄金上冢家相乐，文弩迎官吏疾驱。

甲子可怜同步武，光阴稍觉近桑榆。挂车正尔思前路，毕娶由来异壮图。

笑谑会须矜此酒，分飞何必待长涂。侧身东望艰梁甫，犹冀君家有只凫。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。